αρχοντος δαμοστρατου μηνος ενδυσποιτροπιου βουλευοντων ταν δευτεραν εξαμηνον αθαμβου του αβρμαχου γλαυκου του ξενωνος γραμματευοντος δε σωξενου επι τοισδε απεδοτο ανδρονικος φρικιδα τωι απολλωνι τωι πυθιωι σωμα γυναικειον αι ονομα ευταξια το γενος μαιωτιν αργυριου μναν τριων και τον υιον αυτας παρνασιον το γενος οικογενη τιμας αργυριου μναν δυο και ταν τιμαν εχει πασαν καθως επιστευσε ευταξια και παρνασιος τωι θεωι ταν ωναν εφ ωιτε ελευθεροι ειμεν και ανεφαπτοι απο παντων τον παντα βιον ποιεοντες ο κα θελωντι και αποτρεχοντες οις κα θελωντι. βεβαιωτηρ κατα τον νομον τας πολιος μενης 0[ι]σιστρατου. ει δε τις απτοιτο επι καταδουλισμωι ευταξιας η παρνασιου βεβαιον παρεχοντων τωι θεωι ταν ωναν ο τε αποδομενος ανδρονικος και ο βεβαιωτηρ μενης. ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος. ομοιως δε και οι παρατυγχανοντες κυριοι εοντων συλεοντες ευταξιαν και παρνασιον ως ελευθερους εοντας αζαμιοι εοντες και ανυποδικοι πασας δικας και ζαμιας. παραμεινατω δε παρα ανδρονικον ευταξια και παρνασιος αχρι ου κα ζωηι ανδρονικος ποιεοντες το ποτιτασσομενον παν το δυνατον ανεγκλητως. ει δε μη ποιεοιν η μη παραμενοιν παρα ανδρονικον καθως γεγραπται ευταξια και παρνασιος κυριος εστω ανδρονικος και αλλος υπερ ανδρονικον ον κα ανδρονικος κελευσηι επιτιμεοντες ευταξιαν και παρνασιον τροπωι ωι κα αυτοι θελωντι πλαν μη πωλεοντες. μαρτυροι ο ιερευς του απολλωνος πραξιας και οι αρχοντες αθαμβος γλαυκος σωξενος και ιδιωται ευκλειδας καλλειδα μενης τιμοκριτος δρομων αντιφιλος.
Phokis — Delphi — 150-140 BC
 150-140 BC